EN 1995

Ο EN 1995, γνωστός ως ΕΥΡΩΚΩΔΙΚΑΣ 5: Σχεδιασμός ξύλινων κατασκευών, είναι μία σειρά Ευρωπαϊκών Προτύπων, γνωστοί ως Ευρωκώδικες, που περιγράφει τη μεθοδολογία, για την ανάλυση, σχεδιασμό και κατασκευή κτιρίων και άλλων δομημάτων από δομική ξυλεία. Ο EN 1995 χρησιμοποιείται σε συνδυασμό με το EN 1990: Βάσεις του σχεδιασμού των κατασκευών και το EN 1991: Δράσεις στα Έργα. Αφορά έργα από δομική ξυλεία, πριστής, πελεκητής ή σε μορφή στύλου, επικολλητής ξυλείας ή προϊόντων με βασικό συστατικό τη ξυλεία, (π.χ. LVL) και μοριοσανίδων κάθε μορφής. Τέλος στον ΕΝ 1995 περιλαμβάνονται και οι απαιτήσεις για την ανάλυση, σχεδιασμό και κατασκευή των μηχανικών συνδέσεων σε αυτού του τύπου τις κατασκευές. Ο EN 1995 ασχολείται μόνο με απαιτήσεις για αντοχή, λειτουργικότητα, ανθεκτικότητα και πυρασφάλεια των κατασκευών από δομική ξυλεία. Άλλες απαιτήσεις, που αφορούν π.χ. θερμικές ή ηχητικές μονώσεις δεν καλύπτονται. Ο EN 1995, απαρτίζεται από τα ακόλουθα μέρη:

 Στον EN 1995-1-1 ορίζονται οι γενικοί κανόνες σχεδιασμού για ξύλινες κατασκευές και ειδικοί κανόνες σχεδιασμού για τα ξύλινα κτίρια. Ο EN 1995-1-1 απαρτίζεται από τα κάτωθι μέρη: Κεφάλαιο 1: Γενικά Κεφάλαιο 2: Βασικές αρχές σχεδιασμού Κεφάλαιο 3: Υλικά Κεφάλαιο 4: Ανθεκτικότητα Κεφάλαιο 5: Στατική ανάλυση Κεφάλαιο 6: Οριακές καταστάσεις αστοχίας Κεφάλαιο 7: Οριακές καταστάσεις λειτουργικότητας Κεφάλαιο 8: Συνδέσεις με μεταλλικούς συνδέσμους Κεφάλαιο 9: Στοιχεία και μεθοδολογία ανέγερσης Κεφάλαιο 10: Κατασκευαστικές λεπτομέρειεςΜε τον EN 1995-1-1 δεν καλύπτεται ο σχεδιασμός κατασκευών που υπόκεινται σε παρατεταμένη έκθεση σε θερμοκρασίες υψηλότερες των 60 βαθμών Κελσίου. Ο EN 1995-1-2 περιγράφει τις αρχές, τις απαιτήσεις και τους κανόνες για το δομοστατικό σχεδιασμό κτηρίων από δομική ξυλεία που εκτίθενται σε πυρκαγιά. Αναφέρεται στο σχεδιασμό φορέων από δομική ξυλεία, για την τυχηματική κατάσταση σχεδιασμού έναντι πυρκαγιάς και προορίζεται προς χρήση μαζί με τα EN 1995-1-1 και EN 1991-1-2. Ο EN 1995-1-2 περιορίζεται στον εντοπισμό των διαφορών από, και ή στη συμπλήρωση του, σχεδιασμού έναντι συνήθων θερμοκρασιών δράσεων και αναφέρεται μόνον σε παθητικές μεθόδους πυροπροστασίας χωρίς να καλύπτει ενεργητικούς μεθόδους. Στον EN 1995-2 περιγράφονται οι γενικοί κανόνες σχεδιασμού για τα δομικά μέλη γεφυρών, π.χ. δομικά μέλη με σημασία για την αξιοπιστία ολόκληρης της γέφυρας ή μεγάλων τμημάτων της, από ξύλο ή άλλα προϊόντα με βάση το ξύλο, είτε μεμονωμένα, είτε μαζί με σκυρόδεμα, χάλυβα ή άλλα υλικά. Ο EN 1995-2 απαρτίζεται από τα κάτωθι κεφάλαια: Κεφάλαιο 1: Γενικά Κεφάλαιο 2: Βασικές αρχές του σχεδιασμού Κεφάλαιο 3: Ιδιότητες των υλικών Κεφάλαιο 4: Ανθεκτικότητα Κεφάλαιο 5: Βασικές αρχές της στατικής επίλυσης Κεφάλαιο 6: Οριακές καταστάσεις αστοχίας Κεφάλαιο 7: Οριακές καταστάσεις λειτουργικότητας Κεφάλαιο 8: Συνδέσεις Κεφάλαιο 9: Δομικές λεπτομέρειες και έλεγχοςΣτα Κεφάλαια 1 και 2 του EN 1995-2 παρέχονται επίσης επί πλέον πληροφορίες σε σχέση με αυτές που δίδονται στο EN 1990 «Ευρωκώδικας: Βάση του δομικού σχεδιασμού». Eurocodes: Building the Future Ο ιστότοπος της Ευρωπαϊκής Επιτροπής για τους Ευρωκώδικες Τίτλοι ισχυόντων Τμημάτων του Ευρωκώδικα και Εθνικό Κείμενο Εφαρμογής στη βιβλιοθήκη του ΤΕΕ : Ολοκλήρωση έργου Ευρωκωδίκων Αρχειοθετήθηκε 2012-01-15 στο Wayback Machine. Ιστότοπος του Ελληνικού Οργανισμού Τυποποίησης για τους Ευρωκώδικες : Δημόσια κρίση ΣΕΠ: Ευρωκώδικες - Εθνικά Προσαρτήματα Αρχειοθετήθηκε 2011-11-03 στο Wayback Machine. : Δημόσια κρίση ΣΕΠ: Ευρωκώδικες - Εθνικά Προσαρτήματα (2ο Μέρος) Αρχειοθετήθηκε 2012-01-16 στο Wayback Machine. : Δημόσια κρίση ΣΕΠ: Ευρωκώδικες - Εθνικά Προσαρτήματα (3ο Μέρος) Αρχειοθετήθηκε 2012-01-15 στο Wayback Machine. : Δημόσια κρίση ΣΕΠ: Ευρωκώδικες - Εθνικά Προσαρτήματα (4ο Μέρος) Αρχειοθετήθηκε 2012-01-15 στο Wayback Machine. : ΕΝ 1995-1-1. Ευρωκώδικας 5: Σχεδιασμός ξύλινων κατασκευών. Μέρος 1-1: Γενικοί κανόνες για κτήρια : Ευρωκώδικας 5 (ΕΝ 1995 1-1): Σχεδιασμός - υπολογισμός ξύλινων κατασκευών : Οι συνδέσεις στην ξύλινη κατασκευή : Η ξύλινη κατασκευή στη φωτιά : Συμπεριφορά των ξύλινων κατασκευών στη φωτιά. Απαιτήσεις σύμφωνα με τον Ευρωκώδικα 5: εκπαιδευτικές σημειώσεις